Suomen sahateollisuuskoulu

| Viipurin teollisuuskoulu ja Suomen sahateollisuuskoulu |
| --- | --- |
 Viipurin sahateollisuuskoulu sijaitsi Patterinmäen kaupunginosassa ja toimi samassa rakennuksessa Viipurin teollisuuskoulun kanssa. Kuvan oikeanpuoleisessa osassa sijaitsi sahateollisuuskoulu. Rakennus valmistui vuonna 1935. Opetusta tiloissa järjestettiin syksyyn 1939 asti.
Osoite:  Koivistonkatu 2
Sijainti:  Viipuri, Patterinmäki
Koordinaatit:  60°42′15″N, 28°45′51″E
Rakennustyyppi:  koulurakennus
Valmistumisvuosi:  1935
Suunnittelija:  Georg Fraser
Rakennuttaja:  Suomen valtio
Urakoitsija:  K.V.Sténin Rakennusliike
Omistaja:  Suomen valtio
Haltija:  Viipurin teollisuuskoulu ja Suomen sahateollisuusopisto
Käyttäjä:  Viipurin teollisuuskoulu ja Suomen sahateollisuusopisto
Kerrosluku:  kellarikerros + neljä kerrosta
 Koulun käyttö opetustarkoitukseen päättyi syksyllä 1939 Gogle Mapsin perusteella rakennus on edelleen olemassa, mutta pahoin rappeutuneena. Nimen "Voinskaja tšast (suom. sotilasyksikkö) 95109" perusteella rakennus on ollut ennen rappiollejäämistään sotilaskäytössä. 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Suomen sahateollisuuskoulu oli Viipurissa 1921 toimintansa aloittanut yksityinen valtionapua saanut oppilaitos, jonka toimintaa metsähallitus valvoi. Koulun perusti yksityisin varoin ryhmä liikemiehiä ja sahanomistajia kouluttaakseen puualan esimiehiä. Koulun ensimmäiseen johtokuntaan kuuluivat Suomen Puunjalostusteollisuuden työvaliokunta, jonka muodostivat johtaja K. E. Kontro, fl.maist. Pekka Supinen ja lääk.tri G.J. Winter.
Kotkan puutalousopisto toimi Mussalossa vuosina 1981–2007
Valtio hyväksyi uuden koulutalon rakentamisen vuoden 1933 aikana. Näin päästiin rakentamaan huhtikuussa 1934 niin Viipurin teollisuuskoululle kuin Suomen sahateollisuuskoululle yhteistä rakennusta, joka valmistui elokuussa 1935. Keskeisiä toimijoita sahateollisuuskoulun rakennuksen saamiseksi olivat koulun johtokunnan puheenjohtaja, pääkonsuli Axel Solitander ja rehtori, teollisuusneuvos Artturi Käpy. Viipurin kaupungin sitoutuminen rakentamiseen liittyviin vuokrausjärjestelyihin oli myös olennaista.
Uusiin tiloihin siirryttäessä kouluun avattiin sahateollisuustyönjohtajien linjan lisäksi puusepänteollisuuden työnjohtajia kouluttava linja. Lisäksi vuoden 1938 aikana koulutusta laajennettiin käynnistämällä metsäteknikko- ja sahateknikko-osasto alan vaativampia tehtäviä varten. Vuoden 1938 aikana teollisusneuvos Käpyn jälkeen koulun johtoon tuli DI Eino A. Jussila.
Syksyllä 1939 juuri ennen talvisotaa suunniteltiin sahateollisuuskoulun laajentamista johtuen kasvaneista oppilasmääristä ja uusista koulutuslinjoista. Rakentamisen vahvimpana vaihtoehtona oli olemassaolleen rakennuksen korottamista yhdellä kerroksella.
Juuri käynnistynyt maailmansota esti kehitystoimet. Toisen maailmansodan vuoksi koulu siirrettiin Kotkaan, jossa sitä ylläpiti kannatusyhdistys. Kotkan sahateollisuuskoulusta valmistui saha- ja metsäteknikoita sekä työnjohtajia metsäteollisuuden eri sektoreille. Työnjohtajien koulutusaika oli neljästä kuukaudesta yhteen vuoteen. Koulu siirtyi valtion hallintaan 1965 ja sai samalla uudeksi nimekseen Kotkan puutalousopisto, jonka toiminta myöhemmin sulautui Kymenlaakson ammattikorkeakouluun.